《送崇教大师归天台谨吟七言四韵》
宋代·范贻孙

名僧高隐尽修行，人说吾师最出群。
新向天台承帝泽，便朝梁院谢明君。
几程烟水趋丹阙，一院杉松锁白云。
却泛轻杯旧山去，石桥秋月会声闻。

作者简介：范贻孙（九六○～一○○二），字馀庆，历城（今山东济南）人。第进士，授大理评事。太宗雍熙中为著作佐郎、直集贤院，迁太常博士。真宗朝官至主客员外郎。咸平五年卒，年四十三。事见《武夷新集》卷九《高平范公墓志铭》。